Source: https://www.slov-lex.sk/pravne-predpisy/-/SK/ZZ/2004/174/20040501.html
Timestamp: 2020-08-14 01:37:56+00:00

Document:
Zákon Národnej rady Slovenskej republiky č. 162/1993 Z. z. o občianskych preukazoch v znení zákona Národnej rady Slovenskej republiky č. 13/1996 Z. z., zákona Národnej rady Slovenskej republiky č. 222/1996 Z. z., zákona č. 441/2001 Z. z. a zákona č. 660/2002 Z. z. sa mení a dopĺňa takto:
Ak má občan obmedzenú spôsobilosť na právne úkony, bol pozbavený spôsobilosti na právne úkony alebo má uložený trest zákazu pobytu, zapíše sa do občianskeho preukazu aj táto skutočnosť.“.
O vydanie prvého občianskeho preukazu podľa odseku 1 písm. a) je povinný požiadať zákonný zástupca občana alebo ten, komu je dieťa zverené do náhradnej rodinnej starostlivosti, alebo štatutárny orgán zariadenia, v ktorom je dieťa umiestnené do ústavnej výchovy alebo ochrannej výchovy (ďalej len „zákonný zástupca"), najskôr 90 dní a najneskôr 30 dní pred dovŕšením 15. roku veku občana.“.
Zákonný zástupca, ktorý žiada o vydanie prvého občianskeho preukazu občanovi, ktorý bol pozbavený spôsobilosti na právne úkony, je povinný predložiť okrem dokladov uvedených v odseku 3 aj svoj občiansky preukaz a právoplatné rozhodnutie súdu o pozbavení občana spôsobilosti na právne úkony.“.
V § 7 ods. 1 sa na konci pripájajú slová „a ak ide o občana, ktorý bol pozbavený spôsobilosti na právne úkony, na žiadosť jeho zákonného zástupcu“.
Zákonný zástupca, ktorý žiada o vydanie nového občianskeho preukazu pre občana pozbaveného spôsobilosti na právne úkony, je povinný predložiť okrem dokladov uvedených v odsekoch 3 a 4 aj svoj občiansky preukaz a právoplatné rozhodnutie súdu o pozbavení občana spôsobilosti na právne úkony.“.
V § 8 ods. 2 až 4, § 9 a 11 sa za slovo „občan“ vkladajú slová „alebo zákonný zástupca“.
V § 8 ods. 7 sa za slovo „občanovi“ vkladajú slová „alebo zákonnému zástupcovi“.
V § 10 písm. f) sa za slová „občianstvo Slovenskej republiky“ vkladá slovo „alebo“ a vypúšťajú sa slová „alebo bol právoplatným rozhodnutím súdu pozbavený spôsobilosti na právne úkony“.
V § 13 ods. 1 sa vypúšťa písmeno c) a vypúšťajú sa slová „s výnimkou písmena c), keď ho vydá zákonnému zástupcovi,“.
V § 15a ods. 2 písm. k) prvý bod znie:
obmedzenie spôsobilosti na právne úkony alebo pozbavenie spôsobilosti na právne úkony, meno, priezvisko, dátum narodenia a adresu trvalého pobytu zákonného zástupcu, a ak ide o právnickú osobu, názov, sídlo a identifikačné číslo organizácie,“.
V § 17b ods. 2 sa slová „30. júna 2004 okresným úradom“ nahrádzajú slovami „30. júna 2006 obvodným úradom“ a slová „do pôsobnosti okresných úradov“ sa nahrádzajú slovami „do pôsobnosti obvodných úradov“.

References: § 7
 § 8
 § 9
 § 8
 § 10
 § 13
 § 15
 § 17